‘तरुणांसाठी ‘इनोव्हेशन हब’ विकसित करा’; मुख्यमंत्री देवेंद्र फडणवीस यांच्या सूचना

Mahaenews A link to your homepage with your site title as anchor text
पुणे : राज्यांतील तरुणांमध्ये कौशल्य विकास करत असताना त्यांच्यामध्ये नावीन्यता विकासासाठी ठिकठिकाणी “इनोव्हेशन हब’ विकसित करण्याचे आदेश मुख्यमंत्री देवेंद्र फडणवीस यांनी दिले.

सह्याद्री अतिथीगृह येथे कौशल्य, रोजगार, उद्योजकता व नावीन्यता विभागाच्या आढावा बैठकीत मुख्यमंत्री देवेंद्र फडणवीस यांनी हे आदेश दिले. फडणवीस म्हणाले, अल्प कालावधीचे प्रशिक्षण कार्यक्रमांतर्गत एक लाख दहा हजार युवकांना प्रशिक्षित करण्यात येणार आहे. शासकीय औद्योगिक प्रशिक्षण संस्थामध्ये अद्यावत प्रशिक्षण सुविधा उपलब्ध करून प्रशिक्षण क्षमता वृद्धिंगत करण्यासाठी नियोजन करा. औद्योगिक आस्थापनांचा सहयोग वृध्दिंगत करण्यात येणार आहे. स्टार्टअप सहाय्य योजनेतून महिला उद्योजकांना प्रोत्साहन देण्यात येणार आहे.विभागाच्या योजनांसाठी आवश्यक निधी देण्यात येणार आहे.

हेही वाचा    –      महाराष्ट्राची पहिली आर्टिफिशियल इंटेलिजन्स मीडिया हॅकॅथॉन’चे राज्यपाल सी. पी. राधाकृष्णन यांच्या हस्ते उद्घाटन

कुशल महाराष्ट्र रोजगारयुक्त महाराष्ट्र तयार करण्यात येणार आहे. बैठकीस कौशल्य, रोजगार, उद्योजकता आणि नावीन्यता मंत्री मंगलप्रभात लोढा, मुख्यमंत्र्यांचे अपर मुख्य सचिव विकास खारगे, अपर मुख्य सचिव इक्बाल सिंग चहल, अपर मुख्य सचिव ओ. पी. गुप्ता, मुख्यमंत्र्यांच्या प्रधान सचिव अश्विनी भिडे, सचिव गणेश पाटील, मुख्यमंत्र्यांचे सचिव डॉ. श्रीकर परदेशी, तसेच वरिष्ठ अधिकारी उपस्थित होते.